Pentru ca nu am facut clara delimitarea dintre tehnocrat si functionarul politic lasat in urma de partidul-muma. Tehnocratii sunt cei care au venit in guvern cu experienta academica obtinuta la facultati adevarate si nu la fabricile de diplome a la Oprea. Sunt cei care au castigat experienta profesionala muncind pentru institutii respectabile, unde trebuie sa demonstrezi ca esti capabil, nu ca ai spatele potrivit. Cei care au avut succes nu pentru ca au adunat mortii la alegeri, l-au pupat in cur pe Nastase, Hrebenciuc, Blaga, Basescu sau pentru ca au fost ei sau au avut rubedenii smechere sau securiste.

Zdrobitoarea majoritate a fostilor secretari de stat, secretari generali, secretari generali adjuncti, directori de servicii sunt in aceste pozitii de multi ani. Nu toti ( sunt cativa oameni foarte faini rataciti printre ei), dar marea lor majoritate merita cu prisosinta injuraturile adresate tehnocratilor de catre televiziunile aservite mafiotilor si sobolanilor politici care- in mod ironic- i-au si numit in pozitiile in care sunt. Pentru ca ei sunt oglinda perfecta a politicienilor care i-au promovat: incompetenti, corupti si mitocani .

Pentru ca nu am fost nesimtiti. A fost aproape imposibil- avand un sef care ar putea fi ilustrarea practica a definitiei bunului simt si a modestiei- sa raspunzi adecvat avalansei de cacat mediatic la care am fost expusi continuu, lucru facut profesionist si super eficient. Dacian a spus repetat in sedintele de la cancelarie ca noi suntem acolo ca sa incercam sa facem cat mai mult bine pentru cetateni si nu pentru a castiga popularitate.

Anii multi in care sociopatii, toapele si toparlanii de la televiziuni- fie ca lucrau acolo sau ca au fost promovati in spatiul public acolo- au facut ca nesimtirea sa fie atuul principal al “safului” roman si noi nu am fost capabili sa facem mai nimic pentru a schimba asta, fiind prea prinsi in gestionarea crizelor zilnice.

Pentru ca am fost naivi, prosti si fricosi. Am acceptat sa lucram cu aceiasi oameni din sistem care sunt acolo nu pentru ca ar fi profesionisti, ci pentru ca au fost pusi acolo de politicienii care ii controleaza.

Am crezut in mod naiv ca atata timp cat tratezi oamenii cu care lucrezi cu incredere si respect, incet, incet vom reusi sa cream o masa critica care sa se poata reforma.

Am fost prosti pentru ca am crezut ca majoritatea celor care privesc la haznalele mediatice vor putea sa inteleaga manipularea oribilala la care sunt supusi si vor cauta raspunsurile direct de la noi – tehnocratii.

Odata ce am inteles cum functioneaza lucrurile ne-a fost frica sa facem schimbarile necesare pentru ca exista riscul sa blocam complet sistemul. In plus, era deja prea tarziu cand ne-am dat seama ca, in fapt, noi eram priviti ca inamici de catre o administratie in general incompetenta si incapabila sa functioneze intr-un sistem meritocratic. Fara spaga, pile, pupincurism si trafic de influenta o buna parte a sistemului functionarilor publici nu ar exista.

Pentru ca nu am inteles ca avem un adversar si – mai ales- ca adversarul este disperat. Am crezut in mod prostesc pentru primele luni ca toti cei din jurul nostru inteleg ca noi chiar ne dorim sa facem tot ceea ce putem ca sa fie mai bine. Si am crezut ca vom fi ajutati sa o facem.

Clica partidelor vechi lupta pentru supravietuire. Marea majoritate a elitelor partidelor ar muri de foame sau ca fosti puscariasi intr-un stat cinstit si meritocratic. Cei mai multi dintre maharii din partidele vechi lupta- nu pentru binele Romaniei ci pentru a se salva de la puscarie.

Trambitele, vuvuzelele si ciuvicii fara televiziunile mafiotilor de care sunt dependenti ar muri si ei de foame. Am priceput mult prea tarziu ca politicienii vechi vor fi ingroziti de posibilitatea ca oamenii cinstiti si profesionistii sa conduca guvernul, pentru ca asta ar insemna dezvaluirea furtului sistemic si automat puscarie si implicit sfarsitul carierei lor, a rudelor lor si a clicii asociate lor.

Noi, putinii tehnocrati din guvernul Ciolos stiam ca in momentul in care vom pleca ne vom intoarce la slujbele noastre bune sau foarte bune, unde suntem considerati buni sau foarte buni profesionisti, respectati si mult mai bine platiti decat in guvern.Slujbe unde suntem feriti de linsari mediatice platite.

Motivatia noastra de a incepe un razboi de aruncat zoaie pentru a supravietui pe pozitii unde nu eram chiar deloc fericiti era aproape de zero.

Asa ca am stat frumusel la locurile noastre si am incercat sa ne facem treaba cat mai bine. Nu am dezvaluit pentru stirile senzationale stilul cateodata mafiot de functionare al parlamentarilor, nesimtirea cvasi-generala a liderilor politici si interferentele lor in ministere si nu am vorbit cum ar fi trebuit despre marlanii din randurile noastre . Nu am fost la televiziuni, pentru ca am crezut ca era mult mai important sa ne facem treaba si nu sa dam bine la emisiunile papagalilor de la televizor. Am ignorat opiniile ridicole ale unor securisti sau penali dovediti cu zero experienta in domeniile in care lucram noi pentru ca am crezut in mod stupid ca nu sunt relevante, desi acestia controleaza televiziuni cu audienta de sute de ori mai mare decat audienta noastra pe facebook.

Am pierdut si pentru ca a fost numai un an. Pentru ca nu am fost pregatiti sa functionam intr-un sistem profund disfunctional. Pentru ca ne-am crezut mai buni decat am putut sa fim si nu am estimat bine cat si ce putem face. Pentru ca nu am avut antrenamentul si nici motivatia de a ne scuipa si balacarii cu tatele, bufonii, sociopatii si coprofagii profesionisti care sunt disperati in a-si pastra pozitiile de putere unde au ajuns fie prin smechereala, agresivitate si coruptie, fie taras.

Din pacate, schimbarea nu poate veni numai cu bun simt. Nu poti sa raspunzi batausului platit cu citate din Gandhi. Nu poti raspunde atacurilor personale cu tacere sau cu principii sofisticate de etica si morala. Nu poti raspunde Sintezei Zilei cu un articolas pe facebook sau cu inchiderea televizorului.

Raspunsul ar putea fi daca am reusi sa ne adunam un grup relativ mare de donatori pentru a sprijini si responsabiliza initiative menite sa contrabalanseze ghiti, hrebenciucii, varanii si politica penala . Inca nu am raspunsul cum s-ar putea face asta cel mai bine dar inca ma chinui sa il gasesc.